ai4bharat/Pralekha huggingface dataset:
زراعت اور کاشتکاروں کی فلاح و بہبود کی وزارت
لاک ڈاؤن کے دوران زراعت ، تعاون اور کسانوں کی بہبود کے محکمے نے زراعت اور متعلقہ شعبوں کو فروغ دینے کے لیے اقدامات کیے
سی آئی بی اینڈ آر سی نے کورپ سافٹ ویئر کا استعمال کرتے ہوئے 1.25 لاکھ میٹرک ٹن سے زیادہ مختلف کیمیاوی مادوں کے لیے سی آئی بی اینڈ آر سی نے 33 درآمداتی پرمٹ جاری کیے
ایپیڈا نے ٹرانسپورٹیشن ، کرفیو پاس اور پیکیجنگ کارخانوں سے متعلق معاملات کو حل کیا؛ چاول ، مونگ پھلی، ڈبہ بند کھانے ، گوشت، پالیٹری ، ڈیری اور آرگینک مصنوعات جیسی سبھی بڑی مصنوعات کی برآمدات شروع کیں
نئی دہلی، 11 اپریل 2020 / حکومت ہند کے ماتحت زراعت ، تعاون اور کسانوں کی بہبود کا محکمہ لاک ڈاؤن مدت کے دوران فیلڈ کی سطح پر کسانوں اور زرعی سرگرمیوں کی آسانی کے لیے بہت سے اقدامات کر رہا ہے۔
- لاک ڈاؤن مدت کے دوران جراثیم کشی کے مرکزی بورڈ اور اندراج کمیٹی  کے سکریٹیریٹ نے کا کارپ سافٹ ویئر، ورچول پرائیویٹ نیٹ ورک کے ذریعے استعمال کرنے کی کوشش کی گئی تاکہ ماہرین اور افسران کی طرف سے گھر سے کام کرنے کے طریقے کار کے ذریعے سرٹیفکیٹ جاری کرنے میں آسانی دی گئی۔
- لاک ڈاؤن کی مدت کے دوران ابھی تک سی آئی بی اینڈ آر سی نے 1.25 لاکھ میٹرک ٹن سے زیادہ مختلف کیمیاوی مادوں کی درآمدات کے لیے 33 درآمداتی پرمٹ جاری کیے ہیں۔ برآمد کاروں کے لیے 189 سرٹیفکیٹ جراثیم کش دواؤں کی برآمد میں آسانی پیدا کرنے کے لیے جاری کیے گیے ہیں۔ 1263 سرٹیفکیٹ مختلف زمروں میں جاری کیے گیے ہیں تاکہ جراثیم کش دواؤں کی تیاری ملک میں ہی کر لی جائے۔
- لاک ڈاؤن کی وجہ سے محکمے نے 16 اپریل 2020 کو ویڈیو کانفرنس کے ذریعے 2020 کی خریف فصل کے بارے میں قومی کانفرنس کے انعقاد کا فیصلہ کیا ہے۔ زراعت کے مرکزی وزیر ، زراعت کے مرکزی وزرائے مملکت اور وزارت کے سینئر افسران خریف فصل کے دوران فصل کے بندوبست کو درپیش چنوتیوں اور حکمت عملی کے بارے میں ریاستوں کے ساتھ بات چیت کرے گی اور بلاک کی سطح پر بیجوں، کیمیاوی کھادوں، جراثیم کش دواؤں اور زراعت سے متعلق مشینری کی بروقت دستیابی پر بات چیت کی رہنمائی بھی کرے گا۔
- ایپیڈا نے ٹرانسپورٹیشن ، کرفیو پاس اور پیکیجنگ کارخانوں سے متعلق معاملات کے حل کے لیے بہت سی کوششیں کی ہیں اور انہیں نمٹایا ہے۔ چاول ، مونگ پھلی، ڈبہ بند خوراک ، گوشت ، پولٹری، ڈیری اور آرگینک مصنوعات جیسی بڑی اشیاء کی برآمدات شروع کر دی ہیں۔
- ریلوے کے محکمے نے لازمی اشیاء کی سپلائی کے لیے 236 پارسل خصوصی ٹرینیں چلانے کے لیے 67 راستوں کی شروعات کی ہے ۔ ان لازمی اشیاء میں گلنے ، سڑنے والی زرعی مصنوعات ، زراعت میں کام آنے والا ساز و سامان ، دودھ اور ڈیری مصنوعات شامل ہیں جنھیں تیز رفتار ٹرینیوں سے ان کی منزل مقصود تک پہنچایا جائے گا۔ جس سے کسانوں / ایف پی او / تاجروں اور کمپنیوں کو ملک بھر میں اپنی سپلائی چین جاری رکھنے میں مدد ملے۔
- ریلوے کے محکمے نے پارسل وین کے بھی انتظامات کیے ہیں، جو ای – کامرس کمپنیاں اور ریاستی سرکاروں سمیت دیگر صارفین بڑے پیمانے پر تیز ٹرانسپورٹیشن کے لیے دستیاب ہیں۔
- پارسل خصوصی ٹرینوں کے بارے میں تفصیلات کا لنک indianrailways.gov.in پر دستیاب ہے اور پارسل خصوصی ٹینوں کی تفصیلات کے براہ راست لنک مندر جہ ذیل ہے:
https://enquiry.indianrail.gov.in/mntes/q?opt=TrainRunning&subOpt=splTrnDtl
۔۔۔۔۔۔۔۔۔۔۔۔۔۔۔۔۔۔
U - 1632
(Visitor Counter : 106
وزارت خزانہ
نیلامی برائے فروخت   ’7.06 فیصد جی ایس 2028‘،  ’7.26 فیصد جی ایس 2033‘ اور  ’7.36 فیصد جی ایس 2052‘
حکومت ہند نے یکساں قیمتوں کے طریقہ کار کو بروئے کار لاتے ہوئے قیمت پر مبنی نیلامی کے توسط سے مشتہر رقم 8000 کروڑ روپے  کے عوض  سرکاری سیکورٹی 2028 کا 7.06 فیصد،  یکساں قیمت کے طریقہ کار کو بروئے کار لاتے ہوئے قیمت پر مبنی نیلامی کے ذریعے مشتہر رقم 14000 کروڑ روپے  کے عوض ’’گورنمنٹ آف انڈیا فلوٹنگ ریٹ بانڈز، 2033‘‘، کا 7.26 فیصد،  ایک سے زیادہ قیمتوں کے طریقہ کار کو بروئے کار لاتے ہوئے قیمت پر مبنی نیلامی کے ذریعے مشتہر رقم 11000 کروڑ روپے  کے عوض سرکاری سیکورٹی 2052 کا 7.36 فیصد، فروخت  کا اعلان کیا ہے۔ حکومت ہند کو یہ اختیار حاصل ہوگا کہ وہ کسی ایک یا ایک سے زیادہ سیکورٹی / سیکورٹیز کے عوض 2000 کروڑ روپے تک کا اضافی سبسکرپشن برقرار رکھے۔ یہ نیلامی جمعہ بتاریخ 02 جون، 2023 کو ریزرو بینک آف انڈیا، ممبئی آفس، فورٹ، ممبئی کے ذریعے منعقد کی جائے گی۔
تمسکات کی فروخت کی نوٹیفائڈ رقم کا پانچ فیصد تک کا حصہ سرکاری تمسکات کی نیلامی میں غیرمقابلہ جاتی بولی کی سہولت سے متعلق اسکیم کے مطابق اہل افراد اور اداروں کو مختص کیا جائے گا۔
نیلامی کے لیے مقابلہ جاتی اور غیر مقابلہ جاتی دونوں بولیوں کو ریزرو بینک آف انڈیا کے کور بینکنگ سالیوشن  نظام پر 02 جون، 2023 کو الیکٹرانک شکل میں داخل کیا جائے گا۔ غیر مقابلہ جاتی بولیوں کو صبح ساڑھے دس بجے اور صبح 11 بجے کے درمیان داخل کیا جائے اور مقابلہ جاتی بولیوں کو صبح ساڑھے دس بجے اور صبح ساڑھے گیارہ بجے کے درمیان داخل کیا جائے۔
نیلامیوں کے نتائج کا اعلان 02 جون، 2023  کو کیا جائے گا اور کامیاب بولی لگانے والوں کی طرف سے ادائیگی 05 جون، 2023  کو کی جائے گی۔
یہ تمسکات بھارتی ریزرو بینک کی طرف سے بمطابق سرکلر نمبر آر بی آئی 2018-19/25مورخہ 24 جولائی، 2018 ، جیساکہ وقتاً فوقتا ً ترمیم کی گئی ہے، کی طرف سے جاری مرکزی سرکار کے تمسکات نے جب جاری کیے گئے لین دین سے متعلق رہنما خطوط کے مطابق جب جاری کیے گئے تجارت کے لیے اہل ہوں گے۔
وزارت دفاع
بھارت کے ساحل کی نگہبانی کے لئے ایک آف شور گشتی جہاز ’سارتھک‘ کو پانی میں اتارا
نئی دہلی13،اگست 2020
دفاع کے سکریٹری ڈاکٹر اجے کمار کی اہلیہ محترمہ وینا اجے کمار نے آج ہندوستانی ساحل کی نگرانی اور نگہبانی کرنے والے ایک ساحلی گشتی جہاز سارتھک کو پانی میں اتارا۔ گوا شپ یارڈ لمیٹیڈ جی ایس ایل یارڈ 1236 میں لانچ کی تقریب نئی دلی میں ساحلی گارڈ ہیڈ کوارٹرس سے ویڈیو کانفرنسنگ کے ذریعہ کی گئی۔ عالمی وبا کووڈ-19 سے متعلق جی او آئی پروٹوکول کا پاس رکھتے ہوئے اس گشتی جہاز کو لانچ کیاگیا۔ اس موقع پر دفاع کے سکریٹری ڈاکٹر اجے کمار، ڈائریکٹر جنرل انڈین کوسٹ گارڈ جناب کے نٹراجن، چیئرمین اینڈ منیجنگ ڈائریکٹر ایم ایس پی ایس ایل اور وزارت دفاع کے سینئر افسران بھی موجود تھے۔
ساحلی گشتی جہاز اوپی وی سارتھک پانچ آف شور گشتی جہازوں  کے سلسلے میں چوتھا جہاز ہے۔ یہ وزیر اعظم جناب نریندر مودی کے میک ان انڈیا وژن کے طرز پر ایم-ایس گواشپ یارڈ لمیٹیڈ  کے ذریعہ ملک کے اندر ہی ڈیزائن اور تیار کیاگیا ہے۔ اس جہاز کو جدید ترین نیوی گیشن اور مواصلاتی آلات، سینسر اور مشینری سے فٹ کیاگیا ہے۔ 105 میٹر لمبا جہاز لگ بھگ 2350 ٹن سامان ادھر ادھر کرسکتا ہے۔ یہ جہاز دوہرے انجن والے ہیلی کاپٹر کو لے جاسکتا ہے۔ یہ تلاش اور بچاؤ کارروائیوں کے لئے استعمال ہوسکتا ہے۔ یہ چار ہائی اسپیڈ کشیتوں کو بھی لے جاسکتا ہے۔
ڈیجیٹل طریقوں کے ذریعے لانچ کیے جانے کی اس پہل کے لئے انڈین کوسٹ گارڈ اور ایم-ایس جی ایس ایل کی ستائش کرتے ہوئے ڈاکٹر اجے کمار نے کہا کہ یہ انڈین کوسٹ گارڈ یعنی ساحلی محافظوں کی ابھرتی ہوئی طاقت کا ایک یقینی ثبوت ہے اور ہندوستانی شپ بلڈنگ صنعت کی صلاحیتوں کی عکاسی کرتا ہے اور ہندوستانی بحری فورسز کے جہازوں کے رکھ رکھاؤ اور پروڈکشن کے لئے ایک زبردست مضبوط تعاون دینے والا ستون ہے۔ انہوں نے کووڈ19 عالمی وبا کے باوجود ٹھیکے کو وقت پر پورا کرنے میں گوا شپ یارڈ کے پیشہ ورانہ صلاحیت کی بھی تعریف کی۔
اس موقع پر اظہار خیال کرتے ہوئے آئی سی جی کے ڈی جی جناب کے نٹراجن نے کہا کہ آج ساحلی جہاز کو سمندر میں اتارا جانا کسی بھی جہاز کے لئے ایک اہم سنگ میل ہے کیونکہ وہ پہلی بار پانی کو چھوتا ہے۔
...............................................................
م ن، ح ا، ع ر
13-08-2020
U-4500
(Visitor Counter : 152
خلا ء کا محکمہ
وکرم لینڈر کا چاند پر اترنا کروڑوں ہندوستانیوں کی جانب سے وکرم سارا بھائی کو خراج عقیدت ہو گا: وزیر اعظم نریندر مودی
ڈاکٹر وکرم سارا بھائی کے ذریعہ قائم کئے گئے ادارے آج مہارت کا مرکز بن گئے ہیں: ڈاکٹر کے۔ سیوان
ڈاکٹر وکرم سارا بھائی صدی تقریبات کا احمد آباد میں افتتاح
نئی دلّی، 12 اگست / انڈین اسپیس ریسرچ آرگنائزیشن  کے بانی ڈاکٹر وکرم سارا بھائی کی پیدائش صدی تقریبات کا احمد اباد میں افتتاح کیا گیا۔ اس تقریب میں اسرو، محکمہ خلاء، محکمہ ایٹمی توانائی سے مقتدر شخصیات اور سارا بھائی کے افراد خانہ بھی موجود تھے۔ وزیر اعظم جناب نریندر مودی نے ایک ویڈیو کے ذریعہ اجتماع سے خطاب کیا۔
وزیر اعظم جناب نریندر مودی نے اپنے ویڈیو پیغام میں کہا کہ وکرم لینڈر کا چاند پر اترنا کروڑوں ہندوستانیوں کی جانب سے ڈاکٹر سارا بھائی کو صحیح معنوں میں خراج عقیدت ہو گا۔ انہوں نے مزید کہا کہ وکرم سارا بھائی کے نظریات کی بدولت بھارت سائنس اور تکنالوجی کے شعبے میں ایک طاقت ور ملک بن سکا ہے۔ جناب مودی نے کہا کہ ڈاکٹر ہومی بھابھا کی وفات سے بھارتی سائنس کی دنیا میں ایک خلاء پیدا ہو گیا تھا۔ اس وقت، وکرم سارا بھائی نے اپنے ہنر اور قائدانہ لیاقت سے سائنس کو ایک نیا سمت بخشی۔
جناب مودی نے ڈاکٹر سارا بھائی کو ایک سائنسی سپاہی قرار دیتے ہوئے کہا کہ انہوں نے سائنس کے ساتھ ساتھ بھارتی ثقافت اور سنسکرت زبان کی بھی حوصلہ افزائی کی ہے۔ انہوں نے طلباء کے لئے بھی ہمیشہ وقت نکالا ہے۔ جناب مودی نے کہا کہ ڈاکٹر وکرم سارا بھائی نے ہمارے لئے میراث چھوڑی ہے اور اس میراث کو لوگوں تک پہنچانا اب ہماری ذمہ داری ہے۔ ڈاکٹر سارا بھائی نے اسرو کے ذریعہ لانچ کئے گئے آن لائن اسپیس کوئز میں شرکت کے لئے بھی اسکولی بچوں کی حوصلہ افزائی کی ہے۔
اسرو کے چیئر مین ڈاکٹر کے۔ سیوان نے ڈاکٹر وکرم سارا بھائی کو ایک لعظیم ادارہ ساز قرار دیا۔ انہوں نے کہا کہ ڈاکٹر وکرم سارا بھائی نے ماڈرن سائنس، فزیکل ریسرچ اور ایٹمی توانائی وغیرہ کے شعبوں میں ادارے قائم کر کے جدید بھارت کی تعمیر میں عظیم اور زبر دست تعاون دیا ہے۔ انہوں نے کہا کہ وکرم سارا بھائی کے ذریعہ قائم کئے گئے ادارے آج مہارت کا مرکز بن گئے ہیں۔ انہوں نے کہا کہ ان معنوں میں ڈاکٹر وکرم سارا بھائی حقیقی معنوں میں سن آف انڈیا ہیں۔
افتتاحی پروگرام کے دوران ڈاکٹر وکرم سارا بھائی کی زندگی پر مشتمل ایک البم، اسرو پر ایک کافی ٹیبل بک اور محکمہ ایٹمی توانائی کی جانب سے ایک یاد گاری سکہ جاری کئے گئے۔ اس تقریب میں ایک بس کے اندر ”اسپیس آن وہیلز“ نامی ایک نمائش کا بھی افتتاح کیا گیا۔
سال بھر چلنے والی ڈاکٹر وکرم سارا بھائی صدی پروگرام نمائشوں، اسکولی بچوں کے مقابلے، جرنلزم ایوارڈ اور نامور شخصیات کے زریعہ تقاریر پر مشتمل ہیں۔ یہ پروگرام ملک بھر کے ایک سو سے زیادہ منتخب شہروں میں چلیں گے اور 12 اگست، 2020 کو تھیرو وننتھا پورم میں ایک منعقدہ ایک تقریب میں اختتام پذیر ہوں گے۔
وکرم سارا بھائی اسپیس سینٹر کے سابق ڈائرکٹر ڈاکٹر بی این سریش، اسپیس ایپلی کیشن سینٹر کے سابق ڈائرکٹر اور ڈاکٹر سارا بھائی کے قریبی ساتھی جناب پرمود کالے، اسرو کے سابق چیئر مین ڈاکٹر کستوری رنگن، ایٹمی توانائی کمیشن کے چیئر مین جناب کے این ویاس، محکمہ ایٹمی توانائی کے سابق چیئر مین جناب ایم ار سری نواسن اور ڈاکٹر وکرم سارا بھائی کے بیٹے ڈاکٹر کارتھکییا سارا بھائی بھی اس موقع پر موجود تھے۔
۔۔۔۔۔۔
U.3689
م۔ ر۔ ر۔
(Visitor Counter : 42
سائنس اور ٹیکنالوجی کی وزارت
بھارت - امریکہ اہم توانائی ، شراکت داری کی وزارتی میٹنگ میں بڑی کامیابیوں کا ذکر کیا گیا اور تعاون کے نئے میدانوں کی ترجیحات تیار کی گئی
نئی دہلی،18 جولائی ، 2020 / بھارت اور امریکہ نے یکسر تبدیلی والی بجلی کی پیداوار پر تحقیق کے نئے میدانوں کا اعلان کیا ہے۔ یہ اعلان سُپر کریٹیکل سی او 2 ، پاور سائیکلز اور کوئلے سےمتعلق جدید ترین ٹیکنالوجی پر مبنی ہے جس میں کاربن کیپچر، اس کے استعمال اور اس کو ذخیرہ کرنا شامل ہے۔ یہ میٹنگ امریکہ - بھارت اہم توانائی شراکت داری کی ایک ورچول وزارتی میٹنگ کے طور پر سامنے آئی ہے جس کا مقصد پیش رفت کا جائزہ لینا، بڑی کامیابیوں کو اجاگر کرنا اور تعاون کے لیے نئے میدانوں کو ترجیح دینا ہے۔ یہ میٹنگ 17 جولائی 2020 کو منعقد کی گئی ، اس میٹنگ کی مشترکہ صدارت امریکہ کے توانائی سکریٹری ڈین بروئیلیٹ اور پیٹرولیم و قدرتی گیس اور اسٹیل کے وزیر جناب دھیرمیندر پردھان نے کی۔
امریکہ کے توانائی کے سکریٹری اور پیٹرولیم و قدرتی گیس اور اسٹیل کے وزیر کے علاوہ اس ورچوول میٹنگ میں بھارت میں امریکہ کے سفیر کینتھ آئی جسٹر ، امریکہ میں بھارت کے سفیر ترنجیت سنگھ سندھو اور سائنس و ٹکنالوجی کے محکموں کے سکریٹری پروفیسر آسوتوش شرما اور دیگر متعلقہ افسران نے بھی شرکت کی۔
جن اہم نکات پر بات چیت کی گئی
کاربن کیپچر، اس کے استعمال اور ذخیرہ کرنے سمیت سُپر کریٹیکل سی او 2  ، پاور سائیکلز اور جدید ترین کوئلہ ٹکنالوجی کی بنیاد پر یکسر تبدیلی والی بجلی پیداوار پر تحقیق کے نئے میدانوں کو اعلان کیا گیا ۔
بھارت اور امریکہ کی 30 کمپنیوں پر مشتمل کنشورشیم اسمارٹ گرڈز اور توانائی کے ذخیرے پر عمل درآمد کیا جا رہا ہے۔
اسمارٹ گرڈز کے تصورات کی سماجی طور پر عبوریت کے لیے پالیسی ہدایات ، تقسیم شدہ توانائی وسائل، مربوط حل کے اثرات اور قدر اور تقسیم شدہ نظام کے آپریٹروں کے طور پر سہولیات کا ابھرتا ہوا رول۔
کوئلے سے متعلق صاف ستھری ٹکنالوجی ، سپر کریٹیکل کاربن ڈائی آکسائڈ ، پاور سائیکلز اور کاربن کیپچر کا استعمال اور اس کو ذخیرہ کرنے سے متعلق ٹکنالوجی میں کیے گیے اشتراک کے لیے مشترکہ ترجیحات۔
اس موقعے پر اظہار خیال کرتے ہوئے پروفیسر آشوتوش شرما نے کہا کہ بھارت اور امریکہ کے درمیان اشتراک ، صاف ستھری توانائی میں تیزی لانے – تحقیق کے پروگرام کئی سال میں کیا گیا ہے۔ اسمارٹ گرڈز اور توانائی کے ذخیرے کے بارے میں جاری اشتراک پر کنشورشیم کی طرف سے عمل کیا جا رہا ہے۔ جو 30 بھارتی اور امریکی کمپنیوں پر مشتمل ہے اس کے لیے 7 اعشاریہ پانچ ملین کی سرمایہ کاری کی گئی ہے ۔
انہوں نے بتایا کہ اس پروجیکٹ میں اسمارٹ گرڈز کے تصورات کو اپنانے اور کام میں لانے سے متعلق لازمی معاملات کو حل کیا جا رہا ہے۔
رپوفیسر شرما نے یہ بھی بتایا کہ امریکی ڈی او ای اور بھارت کے ڈی ایس ٹی کے درمیان مذاکرات جاری ہیں۔ یہ مذاکرات کوئلے سے متعلق صاف ستھری ٹکنالوجی ، سُپر کریٹیکل کاربن ڈائی آکسائیڈ  ، پاور سائیکلز اور کاربن کیپچر کا استعمال اور ذخیرے سے متعلق ٹیکنالوجی پر کی جا رہی ہے جس میں کافی پیش رفت ہوئی ہے اور اشتراک کے لیے مشترکہ ترجیحات تیار کی گئی ہیں۔
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U – 4003
(Visitor Counter : 127
قانون اور انصاف کی وزارت
بین الاقوامی قانونی فرہنگ ان ممالک کے لیے رہنما دستاویز ہے جو کثیر الجہتی معاہدوں / کنونشنوں کے فریق ہیں اور اس کا مقصد بین الاقوامی قانون کی بنیادی اصطلاحات کی مشترکہ تفہیم ہے
وزیر قانون و انصاف جناب کرن رجیجو نے آج لوک سبھا میں ایک سوال کے تحریری جواب میں بتایا کہ بین الاقوامی قانونی فرہنگ ان ممالک کے لیے ایک رہنمائ دستاویز ہے جو کثیر الجہتی معاہدوں / کنونشنوں میں فریق ہیں اور اس کا مقصد بین الاقوامی قانون کی بنیادی اصطلاحات کی مشترکہ تفہیم ہے۔ ممالک مختلف فارمولوں اور زبانوں کا انتخاب کرتے ہیں جو دستخط کرنے کے معاہدے کے مطابق ہوں۔ بین الاقوامی قانون ایک زندہ نامیہ ہے اور بھارت معاہدوں میں داخل ہوتے وقت عالمی سطح پر اپنائے جانے والے بہترین بین الاقوامی قانون کی مشق پر عمل پیرا ہے چاہے وہ کثیر الجہتی ہو یا دوطرفہ اور اپنے آئینی اہداف سے سمجھوتہ کیے بغیر ان کا مسودہ تیار کرنے کے لیے سب سے مناسب الفاظ کا انتخاب کرتا ہے۔
خوراک کی ڈبہ بندی کی صنعتوں کی وزارت
آپریشن گرینس اسکیم
ڈبہ بند خوراک کی صنعتوں کی وزارت نے ٹماٹر ،پیاز اور آلو  ویلیوچین کی مربوط ترقی کے لئے نومبر 2018 میں آپریشن گرینس اسکیم کی شروعات کی تھی ۔ اس کا مقصد ٹی او پی کسانوں کے لئے ویلیو ریلائزیشن میں اضافہ کرنا، فصل کی کٹائی کے بعد ہونے والے نقصان میں کمی لانا ، کسانوں اور صارفین کے لئے قیمتوں میں استحکام لانا نیز خوراک کی ڈبہ بند ی کی صلاحیتوں اور ویلیو ایڈیشن  وغیرہ کو بڑھانا ہے۔
یہ اسکیم 5 فیصد شرح سے نقل و حمل اور اسٹوریج سبسڈی فراہم کر کے قلیل مدتی اور نشان زد پروڈکشن کلسٹروں میں اہل پروجیکٹوں کی لاگت کا 35 سے 70 فیصد تک بطور گرانٹ ویلیو ایڈیشن پروجیکٹوں کو دستیاب کرا کر طویل مدتی اقدام کرتی ہے ۔ گرانٹ کی رقم فی پروجیکٹ زیادہ سے زیادہ 50 کروڑ ہو سکتی ہے۔
اسکیم کے تحت فنڈ کی فراہمی ریاست وار نہیں کی جا تی کیونکہ یہ اسکیم مانگ پر مبنی ہے اور پروجیکٹوں کو منظوری اہل پروڈکشن کلسٹروں میں پروجیکٹوں کی تنصیب کے لئے موصولہ درخواستوں کی بنیاد پر اسکیم کی رہنما ہدایات کے مطابق کی جاتی ہے۔ اسکیم کے آغاز سے لے کرمختص اور جاری کئے گئے فنڈز کی تفصیلات درج ذیل ٹیبل میں دی گئی ہے ۔

|
|
سال
|
|
بی ای
|
|
آر ای
|
|
اے ای
|
|
2018-19
|
|
0.00
|
|
200.00
|
|
5.50
|
|
2019-20
|
|
200.00
|
|
32.48
|
|
2.84
|
|
2020-21
|
|
127.50
|
|
38.22
|
|
38.21
|
|
2021-22
|
|
73.40
|
|
-
|
|
[تک 05.08.2021] 15.84
اس اسکیم کا مقصد نشان زد پروڈکشن کلسٹروں میں کسانوں کی پیداواری تنظیموں  ایگری- لاجسٹکس ، ڈبہ بندی مراکز اور ویلیوایڈیشن وغیرہ کو فروغ دینا ہے اور اسی ضمن میں 6 پروڈکشن کلسٹروں میں 31 ایف پی اوز کو پیش نظر رکھتے ہوئے 132.82 کروڑ کی گرانٹ والے 363.30 کروڑ روپے کی لاگت کے 6 پروجیکٹوں کو اب تک منظوری دی جا چکی ہے۔جن میں سے گجرات میں ٹماٹر ،پیاز اور آلو کا ایک ایک پروجیکٹ  ، مہاراشٹر میں پیاز کے دو اور آندھر پردیش میں ٹماٹر کا ایک پروجیکٹ شامل ہے ۔
بجٹ اعلانات 22-2021 کے مطابق توسیع شدہ آپریشن گرینس اسکیم کے تحت شر مپ  سمیت 22 پیریشیبل  کا احاطہ کیا گیا ہے ۔
اس اسکیم کے تحت فصل وار/ ریاست وار فنڈ مختص نہیں کئے جاتے کیونکہ یہ اسکیم مانگ پر مبنی ہے اور پروجیکٹوں کو منظوری ۔ نشان زد پروڈکشن کلسٹروں میں سرمایہ کاروں کے ذریعہ وقتاً فوقتاً جاری کئے گئے اظہار دل چسپی  کے جواب میں موصولہ درخواستوں کی بنیاد پر دی جاتی ہے۔
یہ اطلاع آج لوک سبھا میں ڈبہ بند خوراک کی صنعتوں کےوزیر مملکت جناب پرہلاد سنگھ پٹیل کے ذریعہ ایک تحریری جواب میں دی گئی ۔
الیکٹرانکس اور اطلاعات تکنالوجی کی وزارت
آدھار کی درستگی کی تصدیق کے متعدد طریقے: یو آئی ڈی اے آئی
آدھار کارڈ کی اصلیت کی تصدیق کیسے کی جائے! اس دشواری کا اکثر تنظیموں کو سامنا اس وقت ہوتا ہے جب شناخت کے ثبوت کے طور پر کارڈ ان کے سامنے پیش کیا جاتا ہے۔
یونیک آئیڈینٹی فکیشن اتھارٹی آف انڈیا  کے مطابق‘آدھار’ کی درستگی کی تصدیق آن لائن اور آف لائن دونوں طریقوں سے آسانی سے کی جا سکتی ہے جیسا کہ ذیل میں بتایا گیا ہے:آن لائن موڈ- عمر بینڈ، جنس، ریاست اور آدھار ہولڈر کے موبائل کے آخری 3 ہندسوں کی تصدیق
https://myaadhaar.uidai.gov.in/verifyAadhaar
پر جا کر آدھار نمبر ڈال کر کی جا سکتی ہے۔آف لائن موڈ- ہر آدھار کارڈ/آدھار لیٹر/ای آدھار پر ایک محفوظ کیو آر کوڈ پرنٹ ہوتا ہے۔ اس میں آبادیاتی تفصیلات  کے ساتھ ساتھ آدھار نمبر رکھنے والے کی تصویر بھی ہوتی ہے۔ بالفرض آدھار کارڈ کے ساتھ کسی دوسرے شخص کی تصویر فوٹو شاپ کے ذریعہ چھیڑ چھاڑ کی گئی ہے تب بھی کیو آر کوڈ میں موجود معلومات چھیڑ چھاڑ سے محفوظ ہیں کیونکہ اس پر یو آئی ڈی اے آئی کے ڈیجیٹل دستخط ہیں۔ پلے اسٹور اور ایپ اسٹور پر دستیاب "آدھار کیو آر اسکینر" ایپ کے ذریعے کیو آر کوڈ پڑھا جا سکتا ہے۔
یو آئی ڈی اے آئی رہائشیوں کے لئے مثال کے طور پر، ملازم، گھریلو ملازم، ڈرائیوریا کرایہ دار کو کرایہ پر رکھتے وقت اضافی جانچ کے طور پر 'آدھار' کی تصدیق کرنے کی سفارش کرتا ہے۔ عام لوگ بھی کسی بھی وقت بیک گراؤنڈ چیک کے ایک حصے کے طور پر دوسرے شخص کے آدھار کی تصدیق کر سکتے ہیں۔
امور داخلہ کی وزارت
کابینی سکریٹری نے خلیج بنگال میں آنے والے گردابی طوفان کی تیاریوں کے جائزے کے لئے این سی ایم سی کی میٹنگ کی صدارت کی
نئی دہلی،16مئی 2020/ کابینی سکریٹری جناب راجیو گوبا کی سربراہی میں قومی آفات بحران انتظامیہ کمیٹی  کی ایک میٹنگ آج خلیج بنگال میں آنے والے گردابی طوفان کی تیاریوں کا جائزہ لینے کےلئے منعقد کی گئی۔
آئی ایم ڈی نے مطلع کیا ہے کہ خلیج بنگال میں ہوا کا جو دباؤ بنا ہے، اس کے ایک گردابی طوفان میں تبدیلی ہوجانے اور 20 مئی تک اڈیشہ اور مغربی بنگال کے ساحلوں سے ٹکرانے کا اندیشہ ہے اس کی وجہ سے بے حد تیز رفتار ہواؤں کے چلنے اور زبردست  سمندری لہروں کے ساتھ بھاری اور بہت شدید بارش ہونے کا ا مکان ہے۔
میٹنگ کے دوران، متعلقہ ریاستی حکومتوں نے گردابی طوفان سے پیدا شدہ کسی بھی صورتحال سے نمٹنے کےلئے ان کی تیاریوں کے بارے میں بتایا۔ اس کے علاوہ ، ریاستی حکومتوں نے ماہی گیروں کو سمندر میں نہ جانے کے لئے خبردار کیا ہے۔ طوفان راحتی مقامات کو تیار کرلیا گیا ہے اور جن علاقوں سے لوگوں کو نکالنا ہے، ان مقامات کی نشاندہی کرلی گئی ہے۔
این ڈی آر ایف، مسلح دستوں اور بھارتی کوسٹ گارڈ کو خبر دار کردیا گیا ہے اور وہ ریاستی حکومتوں کی اتھارٹیوں کے رابطے میں ہیں، اور اشتراک کررہے ہیں، وہ از خود مجموعی طو رپر مستعد اور چوکنے ہیں۔ وزارت داخلہ بھی ریاستی حکومتوں اور متعلقہ مرکزی ایجنسیوں کے ساتھ مسلسل رابطہ بنائے ہوئے ہے۔
کابینی سکریٹری نے موجودہ صورتحال اوربچاؤ اور راحتی کاموں کی تیاریوں کا بھی جائزہ لیا اور ہدایت دی کہ جیسے بھی ضرورت ہو، فوری طور پر مدد فراہم کرائی جائے۔
وزارت داخلہ، وزارت دفاع اور آئی ایم ڈی، این ڈی ایم اے اور این ڈی آر ایف کے سینئر حکام نے اس میٹنگ میں شرکت کی۔ ریاستی حکومتوں کے چیف سکریٹریوں اور سینئر حکام نے ویڈیو کانفرنسنگ کے ذریعہ میٹنگ میں حصہ لیا۔
م ن۔ ش ت ۔ ج
Uno-2585
(Visitor Counter : 84
وزارت خزانہ
کابینہ نے مرکزی سرکاری ملازمین کو مہنگائی بھتّے اور پینشن یافتگان کو مہنگائی راحت کی ایک اور قسط جاری کرنے کی اجازت دی جو 1.07.2021 سے لاگو ہوگی
بیسک تنخواہ / پینشن کی موجودہ 28 فیصد شرح پر 3 فیصد کا اضافہ
اس سے تقریباً 47.14 لاکھ مرکزی سرکاری ملازمین اور 68.62 لاکھ پینشن یافتگان کو فائدہ ہوگا
مہنگائی بھتّے اور مہنگائی راحت دونوں کی وجہ سے خزانے پر 9488.70 کروڑ روپے سالانہ کا بوجھ پڑے گا
وزیر اعظم جناب نریندر مودی کی صدارت میں کابینہ کمیٹی نے آج مرکزی سرکاری ملازمین کو مہنگائی بھتّے کی اور پینشن یافتگان کو مہنگائی راحت کی ایک اور قسط جاری کرنے کی اجازت دے دی ہے جس کا اطلاق 1.07.2021 سے ہوگا ۔ یہ قیمتوں میں اضافے کی وجہ سے راحت دینے کے لئے بیسک تنخواہ / پینشن کی 28 فیصد کی موجودہ شرح پر مزید 3 فیصد کا اضافہ ہوگا ۔
یہ اضافہ منظور شدہ فارمولے کے مطابق ہے جو ساتویں تنخواہ کمیشن کی سفارشات کی بنیاد پر ہے ۔ مہنگائی بھتّے اور مہنگائی راحت دونوں کی وجہ سے خزانے پر 9488.70 کروڑ روپے سالانہ کا بوجھ پڑے گا۔ اس سے تقریباً 47.14 لاکھ مرکزی سرکاری ملازمین اور 68.62 لاکھ پینشن یافتگان کو فائدہ ہوگا۔
قانون اور انصاف کی وزارت
پریس اعلامیہ
جناب جسٹس اجے تیواری نے آئین کی دفعہ 217 کی شق  کی شق  کے تحت پنجاب اور ہریانہ ہائی کورٹ کے جج کے عہدے سے استعفی دے دیا جوکہ 15 مارچ 2022 سے نافذ العمل ہے۔
محکمہ انصاف  وزارت قانون وانصاف
وزارت آیوش
مزید دوآیوش اداروں کو این اے بی ایچ اور این اے بی ایل سے منسلک کیا گیا
آیوش کے مزید دو ادارے این اے بی ایچ اور این اے بی ایل کی باوقار لیگ میں شامل ہوئے
مرکزی آیوروید تحقیقی ادارہ نئی دلی ایسا پہلا ادارہ بن گیا ہے، جو سی سی آر اے ایس کے تحت این اے بی ایچ سے منسلک ہو گیا ہے
آیوش کی عالمی سطح پر بڑھتی ہوئی مانگ کے دوران بھارتی طریقۂ علاج کےادارے اور اسپتال اپنے طبی بنیادی ڈھانچے اور سہولیات کوتیزی سے بہتربنا رہے ہیں۔ آیوش کی وزارت کے آیوروید علوم میں تحقیق کی مرکزی کونسل سی سی آر اے ایس، سنٹرل آیوروید ریسرچ انسٹی ٹیوٹ سی اے آر آئی، نئی دلی اور جھانسی کے سنٹرل آیوروید ریسرچ انسٹی ٹیوٹ نے جو اپنے طور پر دو اعلیٰ ادارے ہیں، خود کو این اے بی ایچ اور این اے بی ایل سے بالترتیب منسلک کر دیا ہے۔
قابل ذکر ہے کہ این اے بی ایچ بھارت کا کوالٹی کونسل کا ایک آئینی بورڈ ہے، جو حفظانِ صحت کی تنظیموں کے لئے قائم کیا گیا ہے اور یہ منسلک ہونے کے پروگرام چلاتا ہے۔ منسلک ہونے کے عمل میں مریضوں کی حفاظت اور قومی و بین الاقوامی معیارات پر مبنی کوالٹی حفظان صحت پر توجہ دی جاتی ہے۔
اس حصولیابی پر آیوش وزارت کے سکریٹری ویدیہ راجیش کوٹیچا نے دونوں اداروں کے افسران اور عملے کو، خود کو وقف کر دینے اور لگاتار کوششوں پر مبارکباد دی۔ آیوش کی وزارت کے خصوصی سکریٹری جناب پرمود کمار پاٹھک نے جودونوں اداروں کے نمائندہ ہیں، نئی دلی میں آیوش بھون میں اس باقاعدہ تقریب میں شرکت کی۔
نئی دلی میں آیوروید کا مرکزی تحقیقی ادارہ 1979 میں قائم کیا گیا تھا۔ یہ ادارہ آیوش کی وزارت کے تحت آیوروید علوم میں تحقیق کی مرکزی کونسل ای سی آر اے ایس کے تحت قائم کیا گیا تھا۔
این اے بی ایل کے، سی سی آر اے ایس - سی اے آر آئی، جھانسی  سے منسلک ہونا۔
آیوروید کی تحقیق سے متعلق مرکزی ادارہ جھانسی آیوش کی وزارت کے تحت سی سی آر اے ایس کے اعلیٰ ترین اداروں میں سے ایک ہے، جس میں جدید ترین کوالٹی کنٹرول لیباریٹری ، آیوروید فارمیسی، سنٹرل ہربیریئم اور میوزیم اور خام دواؤں کی قومی ریپوزٹری بھی موجود ہے۔
وزارتِ تعلیم
قومی تعلیمی پالیسی کے تحت نصاب میں این سی سی / این ایس ایس کی تعلیم
قومی تعلیمی پالیسی ، 2020، پیرا 6.17 میں گنجائش فراہم کرتی ہے کہ وزارت دفاع کی سرپرستی کے تحت ریاستی سرکاریں اپنے سیکنڈری اور ہائر سیکنڈری اسکولوں میں این سی سی ونگس کھولنے کی حوصلہ افزائی کرسکتی ہیں جن میں قبائل کے اکثریت والے علاقوں میں قائم ونگس بھی شامل ہوں۔ سینٹرل بورڈ آف سیکنڈری ایجوکیشن ان اسکولوں میں نویں- دسویں کلاسوں میں این سی سی کو ایک اختیاری سبجیکٹ کے طور پر پیشکش کرتاہے جو این سی سی کی پیشکش کرتے ہیں اور ان کا انتظام وزارت دفاع کے تحت این سی سی کی ڈائریکٹوریٹ کے ذریعے کیا جاتا ہے۔ این سی سی کی تربیت ، کیندریہ ودیالیہ سنگٹھن اور نوودیالیہ سمیتی میں بھی ، وزارت دفاع کے این سی سی کے ڈائرکٹر جنرل کے ذریعے جاری کردہ گنجائشوں اور پالیسیوں کے مطابق فراہم بھی کی جاتی ہے۔
یہ معلومات آج راجیہ سبھا میں تعلیم کی وزیر مملکت محترمہ ان پورنا دیوی نے ایک تحریری جواب میں فراہم کیں۔
پنچایتی راج کی وزارت
پنچایتی راج کے مرکزی وزیر جناب گری راج سنگھ سوامیتوا اسکیم کے تحت اراکین پارلیمنٹ/اراکین اسمبلی کو ان کے حلقے میں ڈرون اڑانے کے آغاز کے بارے میں مطلع کرنے کے لیے ایس ایم ایس بھیجنے کا آغاز کریں گے
منتخب نمائندوں کی شمولیت سے اسکیم کے نفاذ کے بارے میں عوام میں اعتماد پیدا ہوتا ہے
نئی دہلی:10 مارچ،2022۔پنچایتی راج اور دیہی ترقیات کے مرکزی وزیر جناب گری راج سنگھ تیار کردہ نئے عمل کا آغاز کریں گے جس میں سوامیتوا اسکیم کے تحت سروے کے لئے مقررہ اپنے متعلقہ حلقوں میں ڈرون پرواز کے آغاز کے بارے میں مطلع کرنے کے لئے اراکین پارلیمنٹ  اور اراکین اسمبلی  کو ایس ایم ایس کیا جائے گا۔ وزیر موصوف 11 مارچ 2022 کو پنچایتی راج کی وزارت، سائنس اور ٹیکنالوجی کے محکمے ، شہری ہوا بازی کی وزارت ، سروے آف انڈیا ، نیشنل انفارمیٹکس سینٹر  کے نمائندوں کی موجودگی میں اس عمل کا آغاز کریں گے۔
اس نئے عمل سے اسکیم کی وسیع تر رسائی اور شفافیت میں مدد ملے گی۔ منتخب نمائندوں  کی شمولیت سے اس اسکیم کے نفاذ کے بارے میں عوام میں اعتماد پیدا کرے گا۔
سوامیتوا، پنچایتی راج کی وزارت کی ایک مرکزی سیکٹر کی اسکیم کو 9 ریاستوں میں اسکیم کے پائلٹ مرحلے کی کامیابی کے بعد 24 اپریل 2021 کو پنچایتی راج کے قومی دن پر وزیر اعظم کے ذریعہ قومی سطح پر شروع کیا گیا تھا۔ اسکیم کا مقصد دیہی آبادی والے علاقوں میں گاؤں کے گھریلو مالکان کو ‘حقوق کا ریکارڈ’ فراہم کرنا اور ان کے لئے پراپرٹی کارڈ جاری کرنا ہے۔
اس اسکیم کو پانچ سال  کی مدت میں مرحلہ وار طریقے سے پورے ملک میں نافذ کیا جا رہا ہے اور بالآخر 2025 تک ملک بھر کے تمام دیہاتوں کا احاطہ کر لیا جائے گا۔ اسکیم پورے ملک میں اسکیم کا احاطہ کرنے کے اپنے سفر میں مختلف سنگ میل حاصل کر رہی ہے۔ اب تک ڈرون پرواز مختلف ریاستوں اور مرکز کے زیر انتظام علاقوں کے 108 اضلاع میں سیر کرچکی ہے اور بہت سے تکمیل کے دہانے پر ہیں۔
یہ اسکیم دیہی بھارت کی ترقی میں اہم ثابت ہوئی ہے۔ سوامیتوا، افراد کو ان کی جائیداد کے خلاف حقوق کا ریکارڈ فراہم کرتا ہے جسے قرض اور دیگر فوائد لینے کے لئے مالیاتی اثاثہ کے طور پر استعمال کیا جا سکتا ہے۔ جدید ٹکنالوجی کے استعمال سے یہ اسکیم لاکھوں دیہی املاک کے مالکان کو مزید فائدہ پہنچانے کے لیے چلائی جارہی ہے۔
-----------------------
ش ح۔م ع۔ ع ن
U NO: 2464
(Visitor Counter : 110